****

Európska únia

Európsky fond regionálneho

rozvoja

**Vzor CKO č. 7**

**verzia 4**

**Programové obdobie 2014 – 2020**

|  |  |
| --- | --- |
| **Vec:** | Výzva na predkladanie projektových zámerov/výzva/vyzvanie |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu v súlade s kapitolou 1.2, ods. 3, písm. a) Systému riadenia európskych štrukturálnych a investičných fondov |
| **Záväznosť:** | Vzor je pre subjekty, ktorým je určený záväzný. Subjekty, ktorým je vzor určený môžu vzor doplniť s ohľadom na špecifické potreby OP, pričom musí byť zachovaný minimálny obsah uvedený vo vzore. |
| **Dátum vydania:** | 23.02.2018 |
| **Dátum účinnosti:** | 23.02.2018 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

**Vzor výzvy na predkladanie projektových zámerov/výzvy/vyzvania je tvorený nasledujúcimi dokumentmi:**

1. Vzor výzvy na predkladanie projektových zámerov/výzvy/vyzvania

(na konci vzoru sú uvedené náležitosti a spôsob predkladania Konsolidovaného zámeru výzvy/vyzvania)

1. Formulár: Dotazník zabezpečenia synergií a komplementarít, plnenia zákona č. 336/2015 Z. z. a doplňujúce informácie k výzve

Formulár predkladá RO na CKO spolu s návrhom výzvy.

Výzva na predkladanie projektových zámerov ....[[1]](#footnote-2)/ Výzva ..../Vyzvanie ....[[2]](#footnote-3)

1. **Formálne náležitosti:**

**Operačný program:**

**Prioritná os:**

**Investičná priorita:**

**Špecifický cieľ:**

**Schéma štátnej pomoci/Schéma pomoci de minimis:** označenie názvom a číslom (ak relevantné)

**Fond:**

* 1. **Poskytovateľ:**

Názov:

Adresa:

* 1. **Dĺžka trvania výzvy na predkladanie ŽoNFP**

Typ výzvy: uzavretá/otvorená

Dátum vyhlásenia:

Dátum uzavretia[[3]](#footnote-4):

* 1. **Indikatívna výška finančných prostriedkov vyčlenených na výzvu (zdroje EÚ)**

RO určí indikatívnu alokáciu určenú na výzvu za zdroje EÚ.

* 1. **Financovanie projektu**

RO určí zdroje (relevantný fond a spolufinancovanie zo štátneho rozpočtu), z ktorých bude zabezpečené financovanie projektov a zároveň aj % príspevku v závislosti od kategórie žiadateľa a príslušnej kategórie regiónu (ak relevantné). RO súčasne uvedie aj % povinného spolufinancovania žiadateľa v zmysle Stratégie financovania Európskych štrukturálnych a investičných fondov pre programové obdobie 2014 – 2020.

* 1. **Časový harmonogram konania o ŽoNFP**

RO uvedie časové obdobie, v rámci ktorého bude rozhodnuté o ŽoNFP (celková dĺžka potrebná na vydanie rozhodnutia o ŽoNFP), vrátane možnosti prípadného predĺženia lehoty v prípadoch, kedy nie je možné ukončiť konanie v určenej lehote a RO bola udelená výnimka z maximálnej dĺžky na schvaľovací proces v súlade s kapitolou 1.2, ods. 3, písm. d) Systému riadenia EŠIF.

* 1. **Miesto a spôsob podania ŽoNFP**

RO uvedie presnú adresu a špecifikáciu miesta, kde je možné podať ŽoNFP osobne alebo kam je potrebné doručiť ŽoNFP zasielané poštou, kuriérom alebo elektronicky prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. RO v prípade potreby zadefinuje aj čas, dokedy je možné odovzdať ŽoNFP osobne na podateľni RO v deň uzávierky výzvy. Zároveň RO explicitne zadefinuje povinnosť predloženia ŽoNFP prostredníctvom ITMS 2014+.

Žiadateľ je povinný predložiť ŽoNFP riadne, včas a vo forme určenej RO. RO uvedie v tejto časti presný odkaz na časti príručky pre žiadateľa, ktorá popisuje procesný postup predloženia ŽoNFP, vrátane postupu pri získavaní prístupu do verejnej časti ITMS 2014+.

* 1. **Kontaktné údaje poskytovateľa a spôsob komunikácie s poskytovateľom:**

RO uvedie kontakty, kde je možné zo strany potenciálnych žiadateľov získať bližšie informácie týkajúce sa tejto výzvy, prípravy ŽoNFP, vrátane informácií o spôsobe komunikácie s RO a prípadných plánovaných seminároch pre potenciálnych žiadateľov v súvislosti s výzvou.

* 1. **Ďalšie formálne náležitosti**

RO v prípade potreby definuje ďalšie formálne náležitostí výzvy v zmysle § 17 ods. 2 zákona č. 292/2014 Z. z.

1. **Podmienky poskytnutia príspevku[[4]](#footnote-5)**
   1. **Oprávnenosť žiadateľa**

RO uvedie vymedzenie oprávneného žiadateľa na základe definovania právnej formy. V rámci oprávnenosti žiadateľa RO definuje aj podmienky poskytnutia príspevku, ktoré sa vzťahujú na oprávnenosť žiadateľa z hľadiska jeho postavenia.

Žiadateľ podľa vyššie uvedeného je oprávnený, ak sú zároveň splnené podmienky, zadefinované na základe Systému riadenia EŠIF, kapitola 2.4.2, v časti „Oprávnenosť žiadateľa“ tabuľky s uvedenými podmienkami poskytnutia príspevku.

* 1. **Oprávnenosť partnera**

RO uvedie podmienky pre oprávnenosť partnerov v súlade s kapitolou 2.4.2 Systému riadenia EŠIF. V prípade neuplatnenia partnerstva RO túto časť výzvy vôbec neuvádza.

* 1. **Oprávnenosť užívateľa**

RO uvedie podmienky pre oprávnenosť užívateľa v súlade s kapitolou 2.4.2 Systému riadenia EŠIF. V prípade neuplatnenia danej podmienky poskytnutia príspevku RO túto časť výzvy vôbec neuvádza.

* 1. **Oprávnenosť cieľovej skupiny**

RO uvedie cieľovú skupinu, v prospech ktorej má byť projekt realizovaný. V prípade neuplatnenia danej podmienky poskytnutia príspevku RO túto časť výzvy vôbec neuvádza.

* 1. **Oprávnenosť aktivít realizácie projektu**

RO uvedie rozsah oprávnených aktivít, vrátane oprávnených aktivít relevantných k cieľom HP. Žiadateľovi musia byť v rámci výzvy poskytnuté dostatočné informácie o tom, aké aktivity sú oprávnené a v akom časovom rozsahu. V rámci skupiny podmienok poskytnutia príspevku týkajúcej sa oprávnenosti aktivít je potrebné definovať aj podmienku, že žiadateľ neukončil fyzickú realizáciu všetkých oprávnených aktivít pred predložením ŽoNFP.

* 1. **Oprávnenosť výdavkov realizácie projektu**

RO uvedie v tejto časti buď priamo informácie o podmienkach oprávnenosti výdavkov, ktoré môže žiadateľ zahrnúť medzi oprávnené výdavky alebo priamo odkaz na presnú časť samostatného dokumentu, ktorý obsahuje podmienky oprávnenosti výdavkov. Žiadateľovi musia byť v rámci výzvy poskytnuté dostatočné informácie o tom, aké výdavky sú oprávnené a aké neoprávnené na financovanie. V prípade projektov generujúcich príjem je oprávnenosť výdavkov posudzovaná aj s ohľadom na výsledky finančnej analýzy projektu.

* 1. **Oprávnenosť miesta realizácie projektu**

RO presne zadefinuje územnú oprávnenosť realizácie projektov v súlade s podmienkami príslušného operačného programu a platnou legislatívou EÚ a SR.

* 1. **Kritériá pre výber projektov**

RO uvedie priamo v texte výzvy alebo presným odkazom na osobitný dokument kritériá pre výber projektov schválené monitorovacím výborom.

* 1. **Spôsob financovania**

RO v tejto časti určí spôsob financovania v závislosti od charakteru žiadateľa/prijímateľa a pravidiel platného Systému finančného riadenia. Zároveň RO určí formu finančného príspevku: nenávratný finančný príspevok.

* 1. **Splnenie podmienok ustanovených v osobitných predpisoch**

V tejto časti je RO oprávnený definovať podmienky vyplývajúce z osobitných predpisov, pričom minimálne sem zahrnie nasledujúce podmienky:

* + 1. *Podmienky týkajúce sa štátnej pomoci a vyplývajúce zo schém štátnej pomoci/pomoci de minimis*

V prípade, ak sa v rámci príslušnej výzvy uplatňuje schéma štátnej pomoci/schéma pomoci de minimis, RO uvedie odkaz na podmienky týkajúce sa poskytovania štátnej pomoci/pomoci de minimis priamym uvedením odkazu na schému štátnej pomoci/schému pomoci de minimis, resp. uvedením konkrétnych podmienok v texte výzvy. V prípade, ak ide o výzvu, v rámci ktorej bolo testom štátnej pomoci vyhodnotené, že **nejde o štátnu pomoc,** RO uvedie v rámci danej časti nasledujúcu informáciu:

*,,Oprávnené aktivity tak, ako sú stanovené touto výzvou, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci.* *Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania.“*

V rámci tejto skupiny podmienok poskytnutia príspevku RO definuje aj podmienky týkajúce sa zaradenia do kategórie veľkosti podniku (napr. definovanie podniku do kategórie MSP).

* + 1. *Oprávnenosť z hľadiska verejného obstarávania na hlavné aktivity projektu*

V prípade, ak RO určí ako podmienku poskytnutia príspevku, aby žiadateľ mal v čase predloženia ŽoNFP ukončené verejné obstarávanie (vo fáze po podpise zmluvy s úspešným uchádzačom), alebo aby žiadateľ mal v čase predloženia ŽoNFP verejné obstarávanie vo fáze pred podpisom zmluvy s úspešným uchádzačom (po vyhodnotení ponúk a po ukončení všetkých revíznych postupov), uvedie dané podmienky vo výzve. V tomto prípade je súčasťou výzvy aj informácia, že v schvaľovacom procese ŽoNFP bude vykonaná aj kontrola VO. RO môže stanoviť podmienku poskytnutia príspevku aj takým spôsobom, aby žiadateľ mal v čase predloženia ŽoNFP ukončené verejné obstarávanie alebo verejné obstarávanie vo fáze pred podpisom zmluvy s úspešným uchádzačom (o čom rovnako informuje vo výzve), ale kontrola VO bude vykonaná po ukončení schvaľovacieho procesu ŽoNFP a súčasne pred uzatvorením zmluvy o NFP a na základe výsledku kontroly VO následne pristúpi RO k uzatvoreniu, resp. neuzatvoreniu zmluvy o NFP. Uvedené pravidlá sa týkajú výlučne tých verejných obstarávaní, ktorých hodnota v zmysle výsledku VO predstavuje minimálne 30 % z celkovej požadovanej hodnoty NFP (o tomto limite RO informuje vo výzve). Podrobnejšie pravidlá sú uvedené v kapitole 3.3.7.2.7. Systému riadenia EŠIF.

* + 1. *Neporušenie zákazu nelegálnej práce a nelegálneho zamestnávania*

RO stanoví a podrobnejšie upraví ako podmienku poskytnutia príspevku preukázanie, že žiadateľ neporušil zákaz nelegálnej práce a nelegálneho zamestnávania.

* 1. **Ďalšie podmienky poskytnutia príspevku**

Ak z dôvodov špecifík OP RO určí vo vzťahu k schváleniu ŽoNFP ďalšie podmienky poskytnutia príspevku, ktoré nie je možné zaradiť medzi skupiny podmienok poskytnutia príspevku uvedené v rámci častí 2.1 až 2.10 vzoru výzvy, RO jednoznačne a jasne zadefinuje tieto podmienky v časti ,,ďalšie podmienky poskytnutia príspevku“. RO, v prípade neaplikácie tejto skupiny podmienok poskytnutia príspevku, túto časť výzvy vôbec neuvádza.

* + 1. *Oprávnenosť z hľadiska vysporiadania majetkovo-právnych vzťahov a povolení na realizáciu aktivít projektu*

RO uvedie v danej časti na základe vlastného rozhodnutia a v súlade s požiadavkami kladenými na schvaľované projekty podmienky, ktorých splnenie je nevyhnutné vo vzťahu k realizácii projektu na hnuteľnom alebo nehnuteľnom majetku, ktorý má byť nadobudnutý a/alebo zhodnotený z prostriedkov NFP **a/alebo ktorý je nevyhnutný pre realizáciu projektu**. V rovnakej časti uvedie RO súbor podmienok týkajúcich sa osobitných povolení, ktoré sú nevyhnutnou podmienkou na realizáciu projektu (najmä stavebné povolenie, preukázanie akreditácie od stanoveného subjektu, povolenie na vykonávanie určitej špecifickej činnosti a pod.). RO je oprávnený v rámci tejto skupiny podmienok poskytnutia príspevku zadefinovať aj obmedzenia/špecifické podmienky týkajúce sa záložného práva na majetok, ktorý má byť nadobudnutý a/alebo zhodnotený z prostriedkov NFP alebo jeho časti.

* + 1. *Oprávnenosť z hľadiska plnenia požiadaviek v oblasti posudzovania vplyvov na životné prostredie*

RO zadefinuje ako povinnú podmienku preukázať súlad s požiadavkami v oblasti posudzovania vplyvu navrhovanej činnosti, ktorá je predmetom projektu, na životné prostredie (ak relevantné s ohľadom na oprávnené aktivity vykonávané v rámci projektu).

* + 1. *Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000*

RO zadefinuje v prípade relevantných projektov ako podmienku poskytnutia príspevku skutočnosť, že projekt nebude mať nepriaznivý vplyv na územia sústavy NATURA 2000.

* + 1. *Povinnosť mať vydanú hodnotiacu správu projektového zámeru*

Uvedená podmienka je definovaná RO v prípade využitia dvojkolového výberu ŽoNFP.

* + 1. *Oprávnenosť z hľadiska súladu s HP*

RO zadefinuje ako podmienku poskytnutia príspevku súlad projektu s HP. Špecifikáciu podmienok potrebných na splnenie podmienky poskytnutia príspevku z hľadiska súladu s HP definuje gestor HP v spolupráci s RO. Prílohou výzvy je zoznam iných údajov, ktoré RO definuje v spolupráci s gestorom HP (ak je to relevantné).

* + 1. *Maximálna a minimálna výška príspevku*

V prípade potreby RO definuje maximálnu a minimálnu výšku príspevku pre projekt.

* + 1. *Časová oprávnenosť realizácie projektu*

V prípade potreby RO definuje požiadavky na maximálnu a minimálnu dĺžku realizácie projektu.

* + 1. *Podmienky poskytnutia príspevku z hľadiska definovania merateľných ukazovateľov projektu*

RO v tejto časti definuje podmienky z hľadiska povinného definovania merateľných ukazovateľov projektu. Zoznam merateľných ukazovateľov je prílohou výzvy.

* + 1. *Podmienky definované RO vo výzve na základe špecifík jednotlivých OP a nedefinovaných v rámci ostatných kategórií podmienok poskytnutia príspevku*

RO v tejto časti definuje podmienky, ktoré vyplývajú zo špecifík OP a nie sú zaradené v rámci ostatných kategórií podmienok poskytnutia príspevku.

1. **Overovanie podmienok poskytnutia príspevku a ďalšie informácie k výzve**

RO v rámci tejto časti zadefinuje informácie týkajúce sa možnosti overenia podmienok poskytnutia príspevku na mieste v súlade s kapitolou 3.2.1.5 Systému riadenia EŠIF (ak relevantné), informácie o plánovanom využití zásobníka projektov (§ 21 zákona č. 292/2014 Z. z.), splnenie podmienok, ktorých splnenie žiadateľ musí preukázať pred uzatvorením zmluvy o NFP, a pod., informáciu o zverejňovaných údajoch (§ 48 zákona č. 292/2014 Z. z.). V prípade výzvy, ktorá je vyhlasovaná v nadväznosti na výzvu na predkladanie projektových zámerov, RO v tejto časti definuje aj rozsah údajov, ktoré nie je možné v porovnaní s posudzovaným projektovým zámerom zmeniť, resp. prípustnú toleranciu zmien (v súlade s kapitolou 3.2.2.2 ods. 2 Systému riadenia EŠIF).

1. **Identifikácia synergických a komplementárnych účinkov**

RO v rámci tejto časti uvedie informácie o synergických a komplementárnych účinkoch vo vzťahu k relevantným výzvam EŠIF a iným nástrojom podpory SR a EÚ a to v rozsahu nasledujúcich informácií:

* identifikačné údaje príslušných OP a iných programov;
* odkaz na webové sídlo s bližšími informáciami o synergickej výzve, resp. odkaz na vyhlásenú výzvu;
* informácia o časovom zosúladení termínov vyhlásenia výziev;
* informácia o oblastiach, v rámci ktorých dochádza k synergii či komplementárnym účinkom (napr. synergia aktivít výziev, resp. oblastí podpory; synergia oprávnenosti žiadateľov; synergia podmienok poskytnutia príspevku; iná oblasť).

V prípade, ak vo vzťahu k relevantným výzvam EŠIF a iným nástrojom podpory SR a EÚ neboli vo výzve identifikované synergické a komplementárne účinky, RO uvedie: „*Výzva nemá synergické a komplementárne účinky vo vzťahu k relevantným výzvam EŠIF a iným nástrojom podpory SR a EÚ.“*

1. **Zmena a zrušenie výzvy**

V nevyhnutných prípadoch, kedy nie je možné posúdiť projektové zámery/konať o ŽoNFP predložených na základe pôvodne vyhlásenej výzvy, alebo je zmena potrebná za účelom jej optimalizácie, resp. vhodnejšieho nastavenia, je RO oprávnený za podmienok stanovených v zákone č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov výzvu zmeniť alebo zrušiť.

RO zverejňuje informácie o zmene alebo zrušení výzvy na svojom webovom sídle.

RO uvedie bližšie náležitosti spojené s procesom zmeny alebo zrušenia výzvy v súlade s ustanoveniami zákona č. 292/2014 Z. z. a kapitoly 3.1.1.1 Systému riadenia EŠIF.

1. **Prílohy výzvy**
2. Formulár ŽoNFP
3. Príručka pre žiadateľa
4. Schéma štátnej pomoci/pomoci de minimis (ak relevantné v prípade odkazu na dokument vo výzve)
5. Zoznam merateľných ukazovateľov, vrátane ukazovateľov relevantných k HP (ak relevantné)
6. Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015,  ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie
7. Ďalšie prílohy (ak relevantné)

**Konsolidovaný zámer výzvy/vyzvania**

Konsolidovaný zámer výzvy/vyzvania je v rámci OP Výskum a inovácie predkladaný na posúdenie Stálej komisii Rady vlády SR pre vedu, techniku a inovácie pre implementáciu Stratégie výskumu a inovácií pre inteligentnú špecializáciu RIS3 (ďalej len „stála komisia“) a podľa relevancie vopred aj Rade Technologickej agentúry alebo Rade Výskumnej agentúry.

V rámci iných operačných programov je konsolidovaný zámer výzvy/vyzvania predkladaný na posúdenie len stálej komisii a iba v prípade, ak stála komisia vyzve RO na jeho predloženie. Stála komisia určí, ktoré konsolidované zámery výziev/vyzvaní jej budú predložené na posúdenie, na základe zhodnotenia plánu vyhlasovania výziev a vyzvaní schváleného Pracovnou komisiou pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR.

Konsolidovaný zámer výzvy/vyzvania obsahuje údaje, špecifikované v bodoch 1. - 2. tohto vzoru [[5]](#footnote-6) a okrem toho aj informácie o:

* väzbe na ciele RIS3 (príspevok k jednotlivým aktivitám a opatreniam súboru politík RIS3) a na Implementačný plán RIS3 (najmä väzby na podporu rozvojových trendov a produktových línií definovaných EDP pre jednotlivé domény inteligentnej špecializácie tam, kde je to relevantné),
* väzbe výdavkov na pasportizáciu/štandardizáciu výskumnej infraštruktúry, ak je to relevantné.

Stálej komisii sa predkladajú aj zmeny konsolidovaných zámerov výziev/vyzvaní, ak podstatným spôsobom menia vecné a obsahové vymedzenie pôvodného konsolidovaného zámeru výzvy/vyzvania.

Stála komisia je povinná poskytnúť predkladateľovi vyjadrenie do 5 pracovných dní od prijatia konsolidovaného zámeru výzvy/vyzvania.

1. Vzorový formulár sa primerane vzťahuje na výzvu na predkladanie projektových zámerov v súlade s ustanovením kapitoly 3.1.2, ods. 4 Systému riadenia EŠIF. [↑](#footnote-ref-2)
2. V texte vzoru sa ďalej pre označenie všetkých typov využíva iba spoločné označenie ,,výzva“, ktoré RO upraví v závislosti od toho, či bude vyhlasovaná výzva na predkladanie projektových zámerov/výzva/vyzvanie. (Nevzťahuje sa na vyzvania pre projekty technickej pomoci). [↑](#footnote-ref-3)
3. Uvedie sa dátum alebo skutočnosť, na základe ktorej bude výzva uzavretá. [↑](#footnote-ref-4)
4. RO je oprávnený rozsah podmienok poskytnutia príspevku a ich konkrétny obsah upraviť v závislosti od relevantnosti v súlade s kapitolou 2.4.2 Systému riadenia EŠIF. RO pri definovaní obsahu jednotlivých podmienok poskytnutia príspevku prihliada na charakter a špecifiká OP, pričom RO je povinný zabezpečiť, aby každá výzva vždy obsahovala všetky povinné kategórie podmienok poskytnutia príspevku stanovené v § 17 ods. 3 zákona č. 292/2014 Z. z., t. j. povinnými kategóriami podmienok poskytnutia príspevku sú: oprávnenosť žiadateľa, oprávnenosť aktivít realizácie projektu, oprávnenosť výdavkov realizácie projektu, oprávnenosť miesta realizácie projektu, kritériá pre výber projektov, spôsob financovania a splnenie podmienok ustanovených v osobitných predpisoch. V rámci týchto povinných kategórií podmienok poskytnutia príspevku RO definuje znenie konkrétnych podmienok v závislosti od konkrétnej výzvy a špecifík OP. [↑](#footnote-ref-5)
5. Minimálne povinné sú informácie uvedené v bodoch 1. - 1.5, 2.1. – 2.10.1, 2.11.6. – 2.11.9 Vzoru výzvy na predkladanie projektových zámerov/výzvy/vyzvania. [↑](#footnote-ref-6)